google/wiki40b huggingface dataset:
Power metal

1970 - 1981

Fantasifull heavy metal kan spores helt tilbake til begynnelsen/og midten av 1970-tallet. Noen av de første heavy metal-bandene som brukte episke temaer som fantasi og mytologi var Black Sabbath, Rainbow, Manilla Road, Saxon og Cirith Ungol. Det var ikke før tidlig på 1980-tallet at Judas Priest og Iron Maiden begynte å forme sjangeren slik den skulle bli senere. Begge disse bandene har vært veldig innflytelsesrike på andre power metal-band. I 1981 kom Manowar, Crimson Thunder og Metal Church fra amerika, med på banen. De amerikanske bandene klarte virkelig å legge inn et episk lydbilde inn i musikken. Manowar ga ut Battle Hymns i 1982, album kan regnes å være et av de første viktige power metal albumene som kom fra Amerika. På samme tid i Tyskland ga Accept ut albumet Breaker et ganske melodisk men også veldig speed metal-inspirert plate.

1982 - 1988

Starten og inspirasjonen til senere band kan man se startet med Helloween som ga ut Walls of Jericho i 1985. Albumet er et nærmest speed metal-album grunnet rask og aggressiv riffing. I 1987 ga de ut albumet Keeper of the Seven Keys Part I og et år senere, Keeper of the Seven Keys Part II.  Keepers 1 nådde helt til 104 på Billboards liste i amerika. I 1988 ga Blind Guardian ut deres første studioalbum, Battalions of Fear. Platen er veldig lydmessig lik Helloween sin første plate, men lener mere mot speed og spesielt thrash metal. Blind Guardian er også inspirert av J.R.R. Tolkien sine verk om Ringenes Herre.

1989 - i dag

I 1989 ga Stratovarius ut Fright Night. Plata mikser klassisk musikk på keyboard og gitar med hurtig power metal.
Thorleif Dahls kulturbibliotek

Thorleif Dahls Kulturbibliotek er en serie av klassiske europeiske bokverk som har blitt utgitt på norsk riksmål siden 1960 med støtte fra et fond etablert av Thorleif Dahl i 1956, Stiftelsen Thorleif Dahls Kulturbibliotek. Kulturbiblioteket omfatter skjønnlitterære verk, historie og filosofi. Fra 1978 til 2001 ble serien redigert av Asbjørn Aarnes. Stiftelsen Thorleif Dahls Kulturbibliotek har et nært samarbeid med Det Norske Akademi, og har støttet flere av dettes aktiviteter, herunder bokserien Klassikerbiblioteket og Det Norske Akademis ordbok. Stiftelsen finansier også Det Norske Akademis Pris.
Vinkelpraktvikler

Utseende

En ganske stor (vingespenn 17-24 millimeter) vikler, forvingen er blekgul med en brun skråstrek i den bakre delen, ofte også brunlig i spissen.

Levevis

Larvene lever på røttene av tistler. De voksne sommerfuglene flyr i juni-august, i skumringen eller om natten.
Historikk over europamesterskapsrekorder på 400 m

Dette er en liste over utviklingen av mesterskaprekorden for 400 meter ved europamesterskapet i friidrett utendørs.
Kuldebølgen i Europa 2006

Kuldebølgen i Europa 2006 var en uvanlig kuldebølge, noe som resulterte i unormale vinterforhold over store deler av Europa. Dette markerte en periode av ekstreme meteorologiske forhold hvor Sør-Europa hadde kulde og snø, mens steder i Nord-Norge var uvanlig mildt.
Fenomenet startet 20. januar i Russland med temperaturer under -40°C og bredte seg videre til Sentral-Europa. Deler av Polen, Slovakia og Østerrike opplevde temperaturer falle under -30°C. Kulden resulterte i dødsfall for anslagsvis 50 mennesker i Russland, og det var mange døde også i Moldova og Romania. En endelig dødsstatistikk viste omkring 200 døde i Europa. De abnorme forholdene avtok gradvis mot slutten av måneden.
Keiser Tsuchimikado

Keiser Tsuchimikado (土御門天皇, født 3. januar 1196, død 6. november 1231) var den 83. keiser av Japan, ifølge den tradisjonelle rekkefølgen.
Tsuchimikado regjerte fra 1198 til 1210.
Amyipunga

Utseende

Middelsstore, avlange, mørkbrune trebukker, dekkvingene enten med tre par buede tverrstriper, eller helt kledte med brungul bestøvning. Antennene er litt fortykkede mot spissen, rundt halvparten så lange som kroppen. Pronotum er sekskantet til rundet, litt bredere enn langt. Dekkvingene er noe avsmalnende bakover. Beina er ganske lange, med klubbeformede lår særlig på bakbeina.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt fra Colombia i nord til Argentina i sør.
Anadol

Anadol var en tyrkisk bilmodell som ble produsert mellom 1966 og 1986 av Otosan Otomobil Sanayii i Istanbul.
Bilen ble først drevet av en 1,2 liters Ford-motor, som fikk økt sylindervolumet til 1,3 liter i 1969. Fra 1974 kunne også en 1,6 liters utgave leveres.
Bilen var designet av det britiske selskapet Reliant. Karosseriet var bygget av glassfiber, bilen hadde separat chassis og fem seter. Opprinnelig var den kun tilgjengelig i coupé-modell, men i 1974 ble en sedan og en stasjonsvogn lansert. Coupéen ble tatt ut av produksjon i 1978.
Rongcheng (Baoding)

Rongcheng (kinesisk: 容城县 ; pinyin : Róngchéng Xiàn) er et fylke i byprefekturet Baoding i provinsen Hebei i Folkerepublikken Kina.
Befolkningen var i 1999 på 242 618.
William Vorilong

William Vorilong, også kjent som Guillermus Vorrilong, Willem of Verolon, William of Vaurouillon, Guilelmus de Valle Rouillonis, etc. (født ca. 1390 sannsyligvis fra Vaurouillon nær St. Brieuc i Frankrike, død 1463 i Roma) var en fransk prest tilhørende fransiskanerordenen, filosof og teologi. 
Årene 1429-1431 underviste han i de lombardiske sentenser ved Universitetet i Paris. Han skal ha nektet å ta del i rettssaken mot Jean d'Arc i februar 1431, og forlot universitetet etter å ha fullført bare tre av de fire påkrevde bøker. From 1447 var han regens i Paris og så i Poitiers. 
Han var tilhenger av scotismen og skrev en biografi om Duns Scotus. Fra 1457 var han en regens i Lyon og ble lisensiat og så doktor i teologi i Lyon i 1458.
Han var minister (leder) for fransiskanerenes Touraine-provins fra 1449 til 1461. 
Som filosof funderte han blant annet over hvorvidt Jesus måtte frelse mennesker på andre planeter, men konkluderte med at det ikke var nødvendig idet de ikke nedstammet fra Adam.
Deus Caritas Est

Deus Caritas Est (latin: «Gud er kjærlighet») ar pave Benedikt XVIs første encyklika. Dokumentet ble signert i desember 2005 og  promulgert den 25. januar 2006. Det er inspirert av Johannes' første brev og er et 71 siders dokument som omhandler konseptene eros (seksuell kjærlighet), agape (åndelig/uselvisk kjærlighet) og logos (ordet) og deres forhold til Jesu Kristi lære. Paven skrev dokumentet sommeren 2005. Deler av det skal være hentet fra uferdige dokumenter som Johannes Paul II etterlot seg. 
Originalen er skrevet på tysk og er oversatt til syv språk, deriblant latin. Problemer med oversettelsen til latin eller uenighet om de presise formuleringene er rapportert å være årsaken til at publisering ble utsatt en måned.
Fylkesvei 5080

Fylkesveg 5080 går mellom Gjersvik og Gåsevik kai i Tysnes kommune. Veiens lengde er 3,4 km.
Frem til 2019 hadde veien betegnelsen Fv80.
HKB 18./979 Landehovden

HKB 18./979 Landehovden eller Landehobde, er et ex-tysk kystfort fra andre verdenskrig lokalisert på gården Lande på Sånum i Mandal. Stedet ligger om lag 6 km vest for Mandal. Landehobde hadde fire K331(f)-kanoner på 10,5 cm med en rekkevidde på 12 000 meter. Batteriet dekket havet utenfor Ryvingen fyr, Sjøsanden og innseilingen til Mandal by.
Kanonene var opprinnelig plassert i åpne ringstillinger på lavett og svingskive. Kanonene skulle flyttes til kasematter av type R 671, men bare en ble fullført. Her står kanonen i sokkellavett.
Mellom stillingene var det løpegraver og tunneler til de ti bunkerne, som rommet både en flislagt sykehusavdeling, kontorer og rom for mannskapene. Til stillingen hørte også en rekke bygninger av tre. Anlegget hadde en bemanning på mellom 100 og 200 mann, og det var også om lag 40 polske og russiske krigsfanger der som måtte delta i byggingen av anlegget.
Fortet ble overtatt av det norske forsvaret etter krigen, men ble nedlagt alt i 1948. I dag er det et mål for spaserturer i området.
Anne Mette Hansen

Klubb

Hansen startet å spille håndball i barndomsklubben FHH90. I 2010 startet hun på Københavns Idrætsefterskole og meldte overgang til klubben Ajax København.
I 2014 signerte hun for København Håndbold.
Hun flyttet i 2017 til Ungarn og skrev under for storklubben Győr.

Landslag

27. oktober 2013 fikk Hansen sin debut for det danske kvinnelandslaget mot Litauen. Hun ble måneder senere tatt ut i troppen til Håndball-VM 2013 i Serbia.
Under Håndball-VM 2015 ble hun kåret til mesterskapets beste unge venstre bakspiller.
Siberian Khatru

Struktur

Sangen åpner med et gitar-riff spilt av Steve Howe, og det umiddelbare inntrykket er at dette er en standard rock 'n roll-låt. Riffet repeteres, og så kommer resten av instrumentene inn og avslører et «typisk» Yes-arrangement med sangens hovedtema. Melodilinjen i versene er dominert av Rick Wakemans hammondorgel, mens «refrengene» er rytmebasert med trommer og bass. Gitaren bærer instrumentalpassasjene med utpreget rock 'n roll-stil.

Inspirasjon

Sangen skal være inspirert av Igor Stravinskijs komposisjon Vårofferet. Ordet «Khatru» ble funnet opp av Anderson, og betyr faktisk ingenting.

Versjon på ny-utgivelse fra 2003

Ny-utgivelsen av albumet Close to the Edge fra 2003 inneholder et «bonus-spor» med en tidlig versjon av sangen med arbeidstittelen «Siberia». Dette er en innspilling gjort under øvelse i studio, og varer i 9 minutter og 19 sekunder.
Rene Venstre

Rene Venstre var en gruppering i partiet Venstre i perioden 1885 til 1889, som stod i opposisjon til en annen del av partiet kalt det Moderate Venstre. Sentrale medlemmer i Rene Venstre var blant annet Ole Anton Qvam, Johannes Steen, Viggo Ullmann og Carl Berner.

Splittelse i Venstre

Venstre, med Johan Sverdrup i spissen, oppnådde for første gang regjeringsmakt i 1884. Kort etter opplevde Venstre intern splittelse i to fløyer på Stortinget, der de mer radikale venstremennene samlet seg i Rene Venstre, og kretsen rundt Johan Sverdrups regjering tok navnet Moderate Venstre. I tillegg var det flere såkalte «nomader», altså stortingsmenn som varierte mellom å stemme sammen med de Moderate eller med de Rene.
Det er vanskelig å tidfeste splittelsen, og det er viktig å understreke det ikke var et brudd over natten, men en prosess over flere år. Leiv Mjeldheim setter splittelsen til 1885, på Regjeringens nettsider kan lese at splittelsen skjedde i 1887, og Trond Nordby setter bruddet i 1888.
I 1885 var tonen fortsatt god nok til at Rene Venstre og Moderate Venstre stilte til valg sammen under parolen «Tillit til Johan Sverdrup.» I 1888 stilte derimot Rene Venstre til valg alene. De opprettet ikke noe nytt parti, men sørget for å presse den moderate fløyen ut av partiet. Ved valget i 1888 kunne velgerne dermed stemme på Høyre, Moderate Venstre eller Venstre.

Venstre samles igjen

Rene Venstre og Moderate Venstre samlet seg tilbake i Norges Venstreforening i 1889 etter at Johan Sverdrups regjering måtte gå på grunn av et mistillitsforslag fra Høyre og det Rene Venstre.
Ellingsøy Idrettslag

Ellingsøy Idrettslag (sitftet 1945) er et idrettslag fra Ålesund. Ellingsøy rekrutterer fra Vik, Stokke og Grimstad skolekrets.
Refractive Lens Exchange (RLE)

Refractive Lens Exchange (RLE) (engelsk for «Bytte av brytende linse»). er en øyeoperasjon der øyets naturlige linse fjernes og erstattes av en kunstig linse (IOL) i plast. Implantatet vil normalt bli stittende livet ut. Øyets akkomodasjon, evne til avstandsjustering, vil reduseres sterkt eller falle helt bort. Et nyere produkt kan dog gi en viss grad av akkomodasjon.
Det kan være flere grunner til å gjennomføre en RLE-operasjon. Den mest vanlige er ved katarakt (grå stær) der linsen er blitt mer eller mindre igjennomsiktig. I senere tid er imidlertid også friske linser byttet. Dette omtales som CLE Clear lense exchange (bytte av klare (friske) linser). En vanlig indikasjon er pasienter med en uttalt myopi (-8D). Slike pasienter får briller med korrektive linser som kan være særdeles tykke langs ytterkanten. RLE kan være et alternativ for slike pasienter i stedet for justering av cornea med varianter av laseroperasjon (LASIK m.fl.)
Presbyopi inntreffer for de fleste mennesker i 45-50-årsalderen. Svært mange vil også i slutten av 60-årsalderen oppleve katarakt. En RLE-operasjon med multifokale IOL eller akkomoderende IOL kan derfor være aktuelt. En multifokal IOL fungere imidlertid annerledes enn en multifokale korrigerende linser i en brille. I en brille vil pasienten ved å flytte blkket benytte forskjellige punkter i brilleglasset. Med en IOL er dette ikke mulig. Linsen har derfor varierende fokus og hjernen må tolke de klare og uklare områdene.
Aniara (forening)

Aniara er studentenes science-fiction-forening ved Universitetet i Oslo, oppkalt etter Harry Martinsons dikt. Foreningen ble stiftet i 1965 av Jon Bing og Oddvar Foss, med blant andre Tor Åge Bringsværd til stede.

Algernon

Foreningen utgav i mange år fanzinet Algernon, oppkalt etter novellen «Flowers for Algernon» av Daniel Keyes. Bladet ble i lang tid redigert av Øystein Sørensen, senere professor i historie ved Universitetet i Oslo. Tidsskriftet bragte originale intervjuer med Brian W. Aldiss, Robert Sheckley, Alfred Bester, Arthur C. Clarke, Harry Harrison, Jack Vance og Philip José Farmer. For øvrig inneholdt bladet oversatt og original science-fiction, litteraturkritikk og kommentarer.

Kongresser

Aniara arrangerer norske science-fictionkongresser. Den første var Norcon 1 i 1975, den siste Norcon 27 i 2014.
Tippeligaen 2009

Runde for runde

 

Topp 10 mest besøkte kamper
Artskart

Artskart er navnet på en internettbasert karttjeneste hvor en kan søke på norske arter og så se hvor de er funnet (registrert) i Norge. Det kan søkes på geografiske område, fylke eller kommune. Det kan også skilles mellom belegg (innsamlet materiale) og observasjon.
Artskart bygger på prinsippene i Norge Digitalt. Artskart henter data fra flere primærdatabaser, hvor data publiseres gjennom standardiserte formater. Artskart leser dataene fra hver enkelt datakilde og gjør dataene tilgjengelig samtidig, på ett kart.
Artskart vil være «ufullstendig», siden kunnskapen om planter og dyr i norsk natur ikke er total. Ny artsfunn digitaliseres og gjøres tilgjengelig kontinuerlig. Også nye primærdatabaser gjøres tilgjengelig for karttjenesten Artskart formidler data fra om lag 20 større og mindre dataeierne i Norge. Tilsammen omtrent 6 millioner publiserte, tilrettelagte og kvalitetssikrede data over 17 500 arter i samme grensesnittet.
Artskart driftes av Artsdatabanken i Trondheim, i samarbeid med GBIF-Norge.
Eupleurus

Utseende

Små til middelsstore (5-8 millimeter), nokså brede, blanke, mørkt rødbrune til svarte gjødselbiller. Hode og pronotum er store og utgjør en stor del av totallengden. Hodet er skovlformet, litt innbuktet foran i midten. Pronotum er svært grovt og uregelmessig spredt punktert. Dekkvingene har dype lengdefurer.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Slekten er utbredt i Palearktis. Arten furegjødselbille har forekommet i Norge, men er nå trolig utdødd her.
Enebarn

Enebarn er barn uten søsken. 
En stor europeisk undersøkelse viser at enebarn har over 50% større risiko for overvekt enn andre barn. Enebarn mottar generelt sett mer støtte og arv enn barn med søsken. Noe som betyr at enebarn har et økonomisk fortrinn.
Gorontalo (by)

Gorontalo er en by i provinsen Gorontalo på Sulawesi i Indonesia. Innbyggertallet anslås (2005) til 144 200.
Byen er begynt å utvilke fasiliteter for scubadykking og tiltrekker seg i økende grad turister fra andre land.
Selvkjørende bil

En selvkjørende bil, også kalt ubemannet kjøretøy, autonomt kjøretøy, førerløs bil og robotbil, er et autonomt kjøretøy som kan oppfylle de viktigste transportfunksjonene i en tradisjonell bil. En selvkjørende bil er i stand til å avkjenne sine omgivelser og navigere uten menneskelig påvirkning. I oktober 2015 slapp Tesla Motors en «over the air»-oppdatering til sine Modell S-biler som tillater «nivå 2-autopilot». Selvkjørende biler er utrustet med svak kunstig intelligens.
Den 19. mars 2018 ble en kvinne overkjørt og drept av en selvkjørende bil i Tempe i Arizona, dette er sannsynligvis den første fotgjengeren drept av en selvkjørende bil.
Sarah Cameron Sunde

Sarah Cameron Sunde er en amerikansk teaterregissør og oversetter med base i New York City. Hun er født og oppvokst i California. Hennes fars familie emigrerte til USA da han var elleve år gammel. Som tolvåring flyttet Cameron til familien i Drammen i syv måneder, hvor hun var elev ved skolen og lærte seg å beherske flytende norsk.
Sunde avla eksamen ved UCLA School of Theater, Film and Television. Hun har regissert skuespill i New York City, California og Storbritannia.
I 2004 oversatte og regisserte Sunde Jon Fosses Night Sings Its Songs (Norsk tittel: Natta syng sine songar). Den hadde premiere i New York City. Det påfølgende året regisserte hun The Asphalt Kiss av Nelson Rodrigues på 59E59 Theaters Off-Broadway. Det andre stykket av Fosse som Sunde har oversatt, er deathvariations (Norsk tittel: Dødsvariasjonar). 8. september 2008 var det premiere på Sa Ka La, som er det tredje stykket av Jon Fosse som Sunde har oversatt til engelsk. På nyåret 2009 skal hun dessuten være assisterende regissør på den store nyoppsetningen av Henrik Ibsens Hedda Gabler på Broadway med Mary-Louise Parker som hovedrolleinnehaver.
Sunde grunnla sammen med den norske skuespilleren Anna Gutto teatergruppen Oslo Elsewehere . Hun er også med-grunnlegger av Translation Think Thank.
Marie de Rabutin-Chantal, marquise de Sévigné

Marie de Rabutin-Chantal, marquise de Sévigné (født 5. februar 1626 i Paris, død 17. april 1696 på slottet Grignan i Provence) var en berømt fransk brevskriver. De aller fleste av hennes brev var stilet til hennes datter, som hun brevvekslet med i nesten 30 år.
Hun er kjent for å ha skrevet 1120 brev, men hvor bare 15 prosent er kjent for ettertiden.

Barndom og ungdom

Marie de Rabutin-Chantal var datter av Celse Bénigne de Rabutin, baron de Chantal, og Marie de Coulanges. Hun var det eneste av ekteparets tre barn som vokste opp.  
Hennes far var offiser av gammel men noe fattigdomsanslått burgindisk adelsslekt, og han døde i strid under beleiringen av La Rochelle i 1627. Moren kom fra en nyadelig bankiersfamilie; hun døde i 1633. Marie fikk deretter en høy utdannelse under beskyttelse først av sine morforeldre og sin morbror Christophe de Coulanges, abbé de Livry.

Ekteskap, enke

Hun ble i 1644 gift med marki Henri de Sévigné fra Bretagne]. Henri var kronisk utro og en ødeland med penger, men Maries onkel hadde forutseende regunert det slik at det meste hennes formue ble holdt atskilt slik at mannen ikke kunne forsyne seg fra den. Den 4. februar 1651 ble Henri de Sévigné dødelig søret i en duel. med chevalier d'Albret etter en strid vedrørende hans elskerinne, Mme de Gondran, og døde to fager etter. Skjønt hun bare var 24 år gammel da hun ble enke, giftet aldri Mme de Sévigné seg igjen. Hun konsentrete seg om å oppdra og fremme sine barn. 
Hun delte sin tid mellom ektemakens gods i Bretagne og Paris, der hun ofte besøkte Nicolas Fouquets salong. Hun var også en nær venn av La Rochefoucauld og Madame de La Fayette.
Hennes datter Françoise giftet seg i 1669 med François Adhémar de Monteil, greve de Grignan. Etter at svigersønnen var blitt guvernør i Provence og flyttet dit med hennes datter, begynte hun sin berømte brevveksling med datteren, som varte fra 1671 fram til hennes død. Hennes brev sirkulerte fra 1673 i kopier, noe hun var klar over. Ved sønnens ekteskap i 1684 delte hun opp eiendommen mellom sine barn og beholdt bare en privat inntekt. Hun døde i 1696 i feber, muligens influensa eller lungebetennelse.
Hennes brev ble publisert i 1725 av hennes datterdatter Pauline de Simiane, som utgav ytterligere utgaver 1734-1737 og 1754.

Utgave

Madame de Sévigné, Correspondance. Nouvelle édition […] par R. Duchêne (Paris 1972–1978)
Diptychoeme

Utbredelse

Arten er kjent fra Sør-Afrika (Transvaal).
The Hand

Handling

Tegneseriekunstneren Jon Landsdale får hånden kappet av i en bilulykke og må gi sin berømte figur Mandro over til en annen tegner. Landsdale blir på grunn av denne hendelsen mer og mer psykotisk, og etterhvert får han blackout. Det hjelper heller ikke på situasjonen at forholdet mellom han og kona er problematisk. Mystiske ting begynner å skje – en etter en forsvinner de menneskene som han ikke liker.
Beethoven (krater)

Bethoven er et nedslagskrater på Merkur. Kratret er 643 km i diameter og ble oppkalt etter Ludwig van Beethoven. Det er det ellevte største nedslagskrateret i solsystemet og det tredje største på Merkur.
Voss kirke

Bygningen

Kirken har et rektangulert skip og nesten kvadratisk kor og vestparti. Dette finner en på flere kirker i området som har innflytelse av bergensgotikken. Kirken har kraftige strebebuer på grunn av dårlige fundament. Før restaureringen på 1870-tallet hadde kirken også kalkpuss. Portalene er spissbuete nøkterne i kleberstein. Kirken ble restaurert på nytt i 1950-1953, da den i stor grad ble tilbakeført til slik den var før endringene på 1870-tallet. Den rikt dekorerte prekestolen, krusifikset, korskillet og flere malerstykker som hadde blitt fjernet eller malt over i 1870-årene, ble tilbakeført allerede i 1936. Siden restaureringen på 1950-tallet har ytterveggene stått helt uten murpuss.

Interiør

Kirken har gjennomgått store utskiftinger og reparasjoner som er dokumenert i kirkeregnskapene. Av middelalderinventaret er bare alteret tilbake. Altertavlen er bygget rundt et sengotisk alterskap. Det er kvadratisk med en utskåret sirkelrundt ornament som i middelalderen skulle forestille skyer. Det er vanlig å bruke denne typen skyer ved scenen Marias himmelkroning. En slik scene finner vi bak 1600-talls maleriet med korsfestelsesscenen som idag utgjør altertavlen. Fotstykket til altertavlen har bemalingen intakt og det viser Jesus i Getsemane. Prekestolen er fra renessansen.
På korskillet henger et 1600-talls krusifiks. Kirken har ikke tradisjonell døpefont, men en dåpsengel kjøpt i København ca. 1820. Det er en legemsstor, hvitmalt trefigur som holder dåpsfatet i hendene. Den henger ned fra kortaket og blir senket når der er barnedåp i kirken.
Brigitte Bo Stolpmann

Uttrykk og teknikk

Stolpmann har sitt utgangspunkt i det analoge fotografiet, og har utviklet et kunstnerisk uttrykk basert på fotografiets grafikktekniske muligheter. Siden 2005 har hun jobbet digitalt, med spesiell interesse for digitale fotomontasjer. Hun henter sitt motivtilfang fra naturlandskap, kulturlandskap og bylandskap. De ferdige bildene har en høy grad av referensialitet til den ytre optiske verden. For Stolpmann er referansene til en indre verden like viktig. Hennes fotomomtasjer rommer det usynlige, det vil si ideer og forestillinger om verden. Digitale fotomontasjer gir muligheten til å utvide blikket. Montasjene kompletterer verden foran kamera med tankemessige forstillinger om den. Ved å sammenføre mange bildefragmenter fra forskjellige kontekster konstitueres en bildevirkelighet som assosiativt gjenskaper erindringsbilder av autentiske opplevelser, erfaringer og minner. Hvert bilde består av mange lag. Enkelte montasjer sammenfatter mange ti-talls enkeltmotiver.som i det ferdige bilde smelter sammen til en meta-realistisk helhet som inneholder kontrastrike kommentarer og refleksjoner over urbane møter og situasjoner, teknologi og sivilisasjonens mangefasetterte historie.

Utdannelse

Etter artium, elev av maler og grafiker Hannes Loos med vekt på grafiske teknikker og akttegning. 1975-1977: Student ved University of Applied Sciences, Krefeld (Fachhochschule Krefeld), med vekt på objektdesign. 1977-1982: Dortmund University of Applied Sciences and Arts (Fachhochschule Dortmund).  Elev av prof. Harald Mante, prof. Pan Walther, prof. Gisela Scheidler og prof. Otto Steinert med vekt på fotodesign og kunstnerisk fotografi. 1982: Diplomeksamen i fotodesign, Dortmund University of Applied Sciences and Arts (Fachhochschule Dortmund). 1982-90: Universitetet i Oslo. Fagene kunsthistorie og idéhistorie. 1990: Magistergrad i kunsthistorie (UiO)

Innkjøpt av

Preus museum
Nes kommune
EFTA Brüssel